Juanes
Chuanas Estebanas Aristisabalis Vaskesas (geriau žinomas kaip Juanes, g. 1972 m. rugpjūčio 9 d. Medeljine) – Kolumbijos dainininkas, gitaristas, dainų autorius. Atlieka latina, pop ir roko muziką. 2000 m. laimėjo 3 Lotynų Grammy apdovanojimus: kaip geriausias naujas atlikėjas, už geriausią roko solo albumą ir už geriausią roko dainą. 2005 m. jis turėjo jau 11 Grammy apdovanojimų. Didžiausio populiarumo susilaukusi Juanes daina – La Camisa Negra. 2012 m. lapkritį koncertavo Lietuvoje, Siemens Arenoje.